Mindkét formáció vendége Somogyi Remig fiatal és rendkívül tehetséges gitáros, aki azon túlmenően, hogy az újabb kori P. Mobil-koncertek állandó vendége, számos nagyszabású rendezvényen (pl. Égi Zenekar Fesztivál, Gitárpárbaj III. Staféta) adott számot nem mindennapi kvalitásairól. Sokoldalúságát bizonyítandó, a hardrock műfajában ugyanolyan otthonosan és magabiztosan mozog, mint a rhythm and bluesban.